# ג'ו דימאג'יו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ו דימאג'יו

ג'וזפה פאולו דימאג'יו (25 בנובמבר 1914 - 8 במרץ 1999) היה שחקן בייסבול בקבוצת הניו יורק יאנקיז, חבר בהיכל התהילה. לאחר שפרש הוא זכה למספר כבוד מקבוצתו. כלומר, הקבוצה החליטה כי לעולם לא יעשה עוד שימוש במספר 5 אותו לבש.

## [עריכה] חייו

### [עריכה] ילדותו

ג'וזף פול נולד במרטינז, קליפורניה, ב-25 בנובמבר 1914, הילד השמיני מתוך תשעה של ג'וזפה ורוזלי דימאג'יו שהיגרו לארצות הברית מסיציליה בתחילת המאה הקודמת.

בעקבות השפל הגדול של שנת 29 נאלץ ג'ו בן השש-עשרה לעזוב את בית-הספר והתחיל לעבוד במפעל ליצור בקבוקי מיץ תפוזים. במהלך השנים הקרובות עסק גם בסבלות בנמל אך בעיקר השקיע את זמנו הפנוי במשחק בייסבול במגרש חניה בפאתי סן פרנסיסקו.

### [עריכה] השנים הראשונות במשחק

וינס, אחיו הגדול של ג'ו התקבל בשנת 1932 לכלבי הים של סן פרנסיסקו, קבוצת מינור-ליג קטנה. במהלך העונה הקבוצה הייתה צריכה שורטסטופ, ווינס המליץ על אחיו הצעיר ג'ו.

ג'ו הצעיר הראה ניצוצות של כוכב כבר מההתחלה, המספרים שלו מהעונה המלאה הראשונה בכלבי הים היו מדהימים- ממוצע חבטות של 340. (34%), 28 חבטות הום-ראן, 161 RBI ורצף חבטות של 61 משחקים.

בעונה השנייה שלו (1934), סקאוטרים רבים הגיעו למגרש המאולתר בסן פרנסיסקו לראות את הפלא שעבר לשחק בסנטר-פילד, עם סיום העונה סוכם שבתום העונה הבאה יעבור ג'ו בן ה-20 ליאנקיז, תמורת חמישה שחקנים ו-25,000 דולר.

### [עריכה] השנים עם היאנקיז, שלוש-עשרה עונות בשש-עשרה שנים

| -"לכשאשוב, תספר לי על משחק הבייזבול" - "אי אפשר שהיאנקים יפסידו" - "אבל אני חושש מפני האינדיאנים של קליבלנד" - "בטח ביאנקים, בני. זכור נא את די-מאג'יו הגדול" |
-- דו שיח בין הזקן לנער, מתוך "הזקן והים" מאת ארנסט המינגווי, תורגם על ידי יצחק שנהר.

#### [עריכה] השנה הראשונה

בשלושה במאי 1936 עלה דימ'אגיו הצעיר בפעם הראשונה במדי היאנקיז, כבר באותו משחק הוא חבט בשלוש מתוך שש אט-באטס, העונה הראשונה המשיכה להיות חלומית והוא סיים אותה עם 29 הום-ראנז ו-206 חבטות, שניהם שיאי יאנקיז עבור שחקן שנה ראשונה שעדיין לא נשברו.

באותה עונה נבחר דימאג'יו לשחק באול-סטאר, ה"רוקי" הראשון אי פעם לעשות זאת. את העונה, כמו גם את השלוש הבאות, סיימו היאנקיז כאלופים כשניצחו בסדרת הגמר את הג'יינטס, במה שהיה ה"סאבווי סיריס" לפני שהג'יינטס עברו לסן-פרנסיסקו והמטס הוקמו.

#### [עריכה] פרשת התינוק של לינדברג

צ'ארלס א. לינדברג מוכר בעולם בעיקר בשל היותו הטייס הראשון שחצה את האוקינוס האטלנטי ללא חניות בינים. אך בארצות הברית מוכר לינדברג גם בשל פרשיה אחרת, הרבה פחות שמחה.

בשנת 1932 נולד בנו הראשון של לינדברג, התינוק נחטף ומעולם לא נמצא, הפרשה סרבה לרדת מהכותרות והעסיקה את ארצות הברית במשך שנות השלושים.

באפריל 1938, כמה ימים לפני פתיחת עונת הבייסבול, ביקש דימאג'יו להשתחרר מהיאנקיז בכדי לאלץ אותם לשפר את שכרו שעמד על 25,000$, בסוף הוא ויתר אך האוהדים של היאנקיז לא, בתחילת העונה הם קראו קריאות גנאי לכל מהלך שלו.

דימאג'יו בהתבטאות אומללה שרק הגבירה את הקריאות, אמר לכתב ששאל אותו על צעקות הבוז: "היית יכול לחשוב שאני חטפתי את התינוק של לינדברג". אבל האוהדים כמו אוהדים שכחו לו את הכול כשהיאנקיז זכו ב"וורלד סיריס" בתום העונה.

#### [עריכה] הנישואים הראשונים

דימאג'יו האיטלקי בעל המראה השרמנטי, נחשב לרווק מספר אחת בארצות הברית. בנובמבר 1939, שישה ימים לפני יום הולדתו ה-25, שבר דימאג'יו את הלב לנערות רבות בכל רחבי אמריקה כאשר התחתן עם השחקנית דורותי ארנולד. החתונה נערכה כשמחוץ לקתדרלת סן פרנסיסקו עמדו עשרות אלפי אוהדים שרצו לראות את הזוג המלכותי יוצא מחופתו.

בשנת 41 נולד בנו ג'ו ג'וניור, אך למרות זאת הנישואים לא עלו יפה ובסוף שנת 43 הזוג התגרש.

#### [עריכה] השיא של עונת 1941

לו גריג, ה- 1st baseman האגדי של היאנקיז פרש מבייסבול במהלך עונת 39 לאחר שלקה במחלת עצבים גנטית, פטירתו ביוני 41 השאירה את שחקני ואוהדי היאנקיז המומים.

אחרי שסיים משחק ללא חבטה ב-14 במאי מול קליבלנד, החל דימאג'יו את רצף החבטות הארוך בהיסטוריה, בשני ביולי מול הרד-סוקס חבט דימאג'יו הום-ראן ששבר את שיא החבטות במשחקים רצופים שנקבע על ידי וילי קלר ב-1897 ועמד על 44. לאחר המשחק התראיין דימאג'יו ברדיו וגרם לאלפי עיניים לדמוע כאשר הקדיש את השיא ללו גריג שנפטר שבועות מספר לפני כן.

הרצף נעצר ב-17 ביולי אחרי 56 משחקים, יותר מחודשיים מאז שהחל. לאחר המשחק אמר דימאג'יו: "נו, אני שמח שזה נגמר".

#### [עריכה] השירות הצבאי

כמו מספר כוכבי בייסבול, ובראשם טד ויליאמס שהיה טייס קרב, התגייס דימאג'יו, בתחילת שנת 1943, לצבא ארצות הברית, אך בניגוד לווילאמס, דימאג'יו העביר את שירותו בעיקר בכניסה ויציאה מבתי חולים שטיפלו באולקוס שלו, את שאר הזמן העביר במשחקי בייסבול עם החבר'ה בבסיס. האירוע המשמעותי היחיד שעבר עליו בצבא היה גרושיו מאשתו דורותי, שהיו, כאמור, בסוף 43.

הוא השתחרר לאחר המלחמה בספטמבר 1945, וחזר לשחק ביאנקיז בעונת 1946 לאחר שלוש שנות הפסקה.

#### [עריכה] השנים האחרונות בביסבול

ג'ו המשיך להוביל את היאנקיז להישגים. ב"וורלד סיריס" של שנת 1947, שהייתה הראשונה ששודרה בטלויזיה, ניצחו היאנקיז את הברוקלין דודג'רס בעוד "סאבווי סיריס", לפני שהדודג'רס עברו גם הם לצד השני של אמריקה.

בעונת 1949 היה דימאג'יו שחקן הבייסבול הראשון שקיבל 100,000$ לעונה, ובעונת 1951 הוביל את היאנקיז לאליפות נוספת כשהוא מעביר את השרביט לשחקן הגדול הבא של היאנקיז- מיקי מנטל.

בדצמבר אותה שנה, כשהוא בן 37, הודיע דימאג'יו על פרישה ואמר: "פשוט אין לי את זה יותר". המספרים של דימאג'יו במהלך הקריירה סולידיים- 2214 חבטות, 361 הום-ראנז ו-1537 RBI, אבל גם ממוצע של 325., שלושה תארי MVP, אול-סטאר בכל אחת משלוש-עשרה שנותיו בליגה ותשע טבעות אליפות.

### [עריכה] לאחר הקריירה

ב-14 בינואר 1954, שנתיים אחרי שהכירו ב"בלינד-דייט" באו בברית הנישואין ג'וזף פול דימאג'יו ונורמה ג'יין מורטנסון הידועה גם כמרילין מונרו בבית העיריה של סן פרנסיסקו. הנישואים לא הוציאו את שנתם, והזוג המלכותי (מס' 2) נפרדו אחרי תשעה חודשים בלבד.

בשנת 1955 נבחר דימאג'יו להיכל התהילה בפעם הראשונה בה היה מועמד. ובשנת 1969 במהלך חגיגות מאה שנה לבייסבול הוא נבחר לשחקן הטוב ביותר שעדיין בחיים (התואר הכללי הלך לבייב רות'). שנתיים לפני כן הוציא פול סיימון את השיר "גב' רובינסון" ובו השאלה האלמותית- "Where have you gone, Joe DiMaggio?", כשג'ו שמע את זה הוא אמר לחבר: "מעולם לא הצלחתי להבין את כוונת השיר".

בספטמבר 1998 התגלה בגופו של דימאג'יו סרטן ריאות, באותו חודש הוא הגיע בפעם האחרונה ליאנקי-סטאדיום ושם, מול קהל רוגש, הוענקו לו תשע טבעות אליפות במקום התשע שנגנבו מחדרו במלון ב-1960. חצי שנה לאחר מכן, ב-8 במרץ 1999, כשהוא בן 84 נכנע ג'ו דימאג'יו לסרטן.

## [עריכה] קישורים חיצוניים

- הסטטיסטיקה של דימאג'יו לאורך הקרירה

הקודם: ג'ימי פוקס | MVP של הליגה האמריקאית 1939 | הבא: האנק גרינברג

הקודם: האנק גרינברג | MVP של הליגה האמריקאית 1941 | הבא: ג'ו גורדון

הקודם: טד וויליאמס | MVP של הליגה האמריקאית 1947 | הבא: לו בודראו

קבוצת המאה של המייג'ור ליג בייסבול
נולאן ריאן | סנדי קופקס | סאיי יאנג | רוג'ר קלמנס | בוב גיבסון | וולטר ג'ונסון | וורן ספאן | כריסטי מטווסון | לפטי גרוב ג'וני בנץ' | יוגי בארה | לו גריג | מרק מקגוייר | ג'קי רובינסון | רוג'רס הורנסבי | מייק שמידט | ברוקס רובינסון | קאל ריפקן ג'וניור | ארני בנקס | הונוס וואגנר
בייב רות' | האנק אהרון | טד וויליאמס | ווילי מייז | ג'ו דימאג'יו | מיקי מנטל | טאיי קוב | קן גריפי ג'וניור | פיט רוז | סטן מוסיאל

מקור: http://he.wikipedia.org../../../%D7%92/27/%D7%95/%D7%92%27%D7%95_%D7%93%D7%99%D7%9E%D7%90%D7%92%27%D7%99%D7%95.html

קטגוריות: שחקני בייסבול | שחקני בייסבול אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Español
- Français
- Italiano
- 日本語
- Nederlands
- Norsk (bokmål)
- Português
- Svenska
- 中文